**Nagykovácsi Nagyközség Önkormányzat Képviselő-testületének**

**……./2018. (IX. …...) önkormányzati rendelete**

**a személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet módosításáról**

Nagykovácsi Nagyközség Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, valamint a gyermekvédelméről és a gyámügyi igazgatásról szóló 1997. évi XXXI. törvény 29. § (2) bekezdés és a 147. § alapján a személyes gondoskodást nyújtó gyermekjóléti alapellátásokról és térítési díjairól szóló 8/2015. (IV.23.) önkormányzati rendeletét (a továbbiakban: R.) az alábbiak szerint módosítja:

**1. §**

A R. 6. § (2) bekezdése az alábbiak szerint módosul:

„(2) A bölcsőde szervezeti és működési szabályzatának **és bölcsődei szakmai programjának** jóváhagyása és módosítása az Egészségügyi és Szociális Bizottság hatásköre.”

**2. §**

A R. 7. §-a a következő (6) bekezdéssel egészül ki:

**„(6) A bölcsődei felvételről szóló elutasító döntés ellen 8 napon belül fellebbezésnek van helye, amit átruházott hatáskörben az Egészségügyi és Szociális Bizottság bírál el.”**

**3. §**

E rendelet 2018. október 1. napján lép hatályba.

Kiszelné Mohos Katalin Papp István

polgármester jegyző

Záradék:

Kihirdetve: 2018. szeptember ……

Papp István

jegyző

**Hatásvizsgálat:**

**1. Társadalmi hatások**

A rendelet módosítás lehetőséget teremt a bölcsődei felvétel elutasításánál jogorvoslati lehetőségre

**2. Gazdasági, költségvetési hatások**

A rendeletnek gazdasági és költségvetési hatása nincs

**3. Környezeti és egészségügyi következmények**

A rendelettel elért egészségügyi hatásként jelentkezhet, hogy több idő jut az egészségügyi prevencióra

**4. Adminisztratív terheket befolyásoló hatások**

A rendelet az adminisztratív terhek növekedésével jár.

**5. A jogszabály megalkotásának szükségessége, a jogalkotás elmaradásának várható következményei**

A rendelet módosítás elfogadása a bölcsődei felvételnél a jogorvoslati lehetőség hiányát pótolja

**6. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Általános indokolás**

a személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelete rendelet módosítása a bölcsődei felvételt elutasító döntésnél jogorvoslati lehetőséget biztosít

**Részletes indokolás**

1. **§**

A bölcsődei szakmai program jóváhagyása és módosítása is a Bizottság átruházott hatáskörébe kerül.

1. **§**

Rendelkezés a jogorvoslati lehetőségről, amely szintén bizottsági feladat lesz.

Hatályba léptető rendelkezés.